Avisen kåret ham til Årets osloborger i 2015 for hans innsats for å hjelpe flyktninger i Oslo. Tildelingen fikk kritikk da det ble kjent at Raja hadde kommet med kontroversielle uttalelser om blant annet homofile, terrorangrep og Israel. Raja beklaget noen av uttalelsene og forklarte at han respekterte alle mennesker. Det kom samtidig frem at han var straffedømt flere ganger for vold og narkotikakriminalitet. Den norsk-pakistanske politikeren Abid Raja oppfordret Aftenposten til å trekke tilbake prisen, men avisen valgte å la den bli stående.